Diari Oficial de la Generalitat Valenciana


Sumari del DOGV 2319, del 27-07-1994 (1994/832089)

RESOLUCIÓ d'1 de juliol de 1994, del director general del Servei Valencià de Salut, per la qual es convoca concurs general de trasllats per a la provisió de vacants de veterinaris d'àrea, dependents d'institucions sanitàries de la Conselleria de Sanitat i Consum.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2319

Data del DOGV
:   27-07-1994

Secció del DOGV
:   AUTORITATS I PERSONAL

Número del document
:   1994/832089


Data del document
:   01-07-1994

Organisme emissor
:   Servei València de Salut

Tipus de document
:   Resolució

RESOLUCIó d'1 de juliol de 1994, del director general del Servei Valencià de Salut, per la qual es convoca concurs general de trasllats per a la provisió de vacants de veterinaris d'àrea, dependents d'institucions sanitàries de la Conselleria de Sanitat i Consum. [94/5121]  
Vista la necessitat de provisió de les vacants del grup A, veterinaris d'àrea, funcionaris de l'administració especial. La provisió de les qual s'ha de fer segons el que preveu el decret Legislatiu de 20 de març de 1991, el qual aprova el text refós de la Llei de la Funció Pública Valenciana, i el decret 69/1986, de 2 de juny, el qual aprova el Reglament de Selecció i Provisió de Llocs de Treball.  
D'acord amb la Resolució de 27 de juny de 1994, del conseller de Sanitat i Consum, la qual aprova la modificació de la plantilla que s'allista a l'annex I i estableix que la data de la seua efectivitat, per a la provisió dels llocs de treball que es creen i cessaments del personal interí que ocupa els llocs de treball que s'amortitzen, s'ajorna al dia de la publicació en el Diari Oficial de la Generalitat Valenciana de la resolució d'adjudicació de les places del concurs de trasllats convocat per aquesta resolució.   
Fent ús de les competències atorgades per l'article 1r. de l'Ordre de 22 de març de 1994, de la Conselleria de Sanitat i Consum la qual aprova diverses delegacions d'atribucions en matèria de personal a favor de diferents òrgans de la Conselleria (DOGV núm. 2.247, de 18 d'abril de 1994), he resolt:  
Convocar concurs per a la provisió dels llocs de treball que s'especifiquen a l'annex I, d'acord amb les següents bases:  
Primera. Participants  
A) Voluntaris. Podran participar en aquest concurs els funcionaris de carrera del grup A d'administració especial, veterinaris d'àrea, que ocupen llocs de veterinaris d'àrea, veterinari coordinador o inspector veterinari d'escorxador que tinguen la plaça en propietat en institucions sanitàries de la Conselleria de sanitat i Consum, i que es troben en qualsevol de les situacions administratives que tot seguit es descriuen:  
- Servei actiu sempre que haja estat amb destinació definitiva un mínim de 2 anys en el lloc de treball que ocupa en el moment de concursar, excepte en els supòsits assenyalats en l'apartat 6 de l'article 20 del text refós de la Llei de la Funció Pública Valenciana.  
- Excedència voluntària. En el cas d'excedència voluntària per interés particular caldrà que acredite que el dia d'acabament del termini de presentació d'instàncies han passat més de dos anys des de la declaració d'aquesta situació.  
- serveis especials.  
- serveis en altres administracions públiques.  
B) Forçosos. Estan obligats a participar en aquest concurs.  
1. El personal nomenat habilitat per Resolució del Conseller de Sanitat i Consum, de 29 de juny de 1994, després de superades les proves d'habilitació convocades per Ordre de 23 de maig de 1991 de la Conselleria de sanitat i Consum.   
2. Els funcionaris de carrera excedents forçosos i els suspesos que hagen complert el període de suspensió.  
3. Els funcionaris de carrera amb destinació provisional.  
El personal a qui fa referència el punt 1) d'aquest apartat, que no participe en aquest concurs, s'entendrà que ha perdut els seus drets.  
Els excedents forçosos i suspesos que no participen en aquest concurs se'ls declararà excedents voluntaris.  
Segona. Presentació de sol·licituds  
2.1 Model  
Les persones interessades a participar en aquest concurs hauran d'emplenar una sol·licitud seguint el model de l'annex II.  
2.2 Presentació  
Les sol·licituds, adreçades a la direcció general del Servei Valencià de Salut i correctament complimentades es podran presentar en les unitats de registre de les dependències administratives següents:  
- 03754 Alacant, carrer de Girona, 26  
- 03774 Alcoi, carrer d'Onofre Jordà, 21  
- 12440 Castelló, carrer d'Hort dels Corders, 12  
- 46973 València, carrer de Quart, 99  
O mitjançant qualsevol de les formes previstes a l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2.3 Termini. El termini de presentació de les instàncies serà de 15 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Tercera. Documentació que s'ha d'adjuntar amb la instància  
Amb la instància els concursants hauran d'adjuntar còpia convalidada del seu nomenament en la categoria a què concursen, també de qualsevol altre nomenament de què vulguen fer servir els serveis prestats segons el barem, i fotocòpia del DNI.  
A més presentaran tots els documents que acrediten l'antiguitat, les titulacions, el grau personal reconegut, el treball fet, els cursos de formació i perfeccionament, el coneixement de valencià i d'altres idiomes comunitaris i altres mèrits.  
Els concursants en la situació d'excedència adjuntaran fotocòpia convalidada de la resolució per la qual se'els concedí l'excedència, i també del nomenament corresponent.  
Quarta. Llocs que es poden sol·licitar  
A) Els participants amb caràcter voluntari demanaran, per ordre de preferència, els llocs de treball especificats a l'annex I.  
B) Els participants amb caràcter obligatori caldrà que demanen, per ordre de preferència, tots els llocs de treball objecte d'aquesta convocatòria.  
Cinquena. Barem de mèrits  
L'avaluació dels mèrits al·legats pels participants es farà d'acord amb el barem aprovat pel Decret 117/1991, de 26 de juny, del Consell de la Generalitat Valenciana (DOGV núm. 1.577, de 2 de juliol de 1991), modificat pel Decret 176/1993, de 28 de setembre, del Consell de la Generalitat valenciana (DOGV núm. 2.118, de 6 d'octubre de 1993)  
Sisena. Tribunal  
El tribunal el designarà el Conseller de Sanitat i Consum, proposat pel director general del Servei Valencià de Salut, d'acord amb la disposició addicional tercera de l'Ordre de 22 de març de 1994, de la Conselleria de Sanitat i Consum (DOGV núm. 2.247, de 18 d'abril de 1994).  
Composició   
L'avaluació dels mèrits es farà pel tribunal que estarà integrat pels següents membres, proposats pel director general del Servei Valencià de Salut.  
- Un president.  
- Dos vocals representants de la Direcció General del Servei Valencià de Salut o la Direcció General de Salut Pública.  
- Un vocal representant de la Conselleria de Sanitat i Consum.  
- Dos vocals, representants de les organitzacions sindicals, escollits entre les més representatives de la Comunitat Valenciana.  
- Una persona que farà de secretari designat pel tribunal d'entre els seus membres.  
El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Setena. Adjudicació de destinacions  
A) L'adjudicació de destinacions es farà segons l'ordre de prioritat següent.  
1. Els funcionaris de carrera als quals fa referència la base primera, apartat A) i apartat B). 2. i B). 3., segons l'ordre de la puntuació obtinguda en aplicar el barem assenyalat en la base cinquena, sense perjudici del que disposa l'article 42 del Decret-llei de 20 de març de 1991, del Consell de la Generalitat Valenciana.  
2. El personal habilitat a què fa referència la primera base, apartat B), punt 1, segons l'ordre de puntuació obtinguda en les respectives proves selectives, sense perjudici de la puntuació que puga obtenir de l'avaluació dels mèrits addicionals que al·legue, excepte els que hagen estat avaluats en les esmentades proves. Aquests mèrits són els que inclou el decret 117/1991 i s'afegiran a la puntuació esmentada. En cas d'empat en la puntuació, tindrà prioritat la persona habilitada amb major puntuació en les proves selectives.   
B) En el supòsit que, adjudicades les destinacions als funcionaris assenyalats en el punt primer de l'apartat anterior, les vacants que quedaren no foren suficients en nombre per a adjudicar al personal assenyalat en el punt segon de l'apartat anterior, aquests seran convocats pel tribunal en actuació única perquè demanen, per ordre de puntuació, les vacants produïdes en l'adjudicació del personal fix dels llocs de treball oferts en el concurs.  
Per això, es verificarà i comprovarà la situació dels llocs de treball que són de resultes i es donarà la llista d'aquells que seran oferts per a la seua adjudicació.  
Les resultes adjudicades al personal habilitat tindran la destinació provisional.  
Vuitena. Resolució del concurs  
Aquesta convocatòria serà resolta en un termini no superior a 3 mesos comptadors des de la data d'acabament del termini de presentació d'instàncies.  
Novena. Irrenunciabilitat de les destinacions  
Els participants podran renunciar-hi a la seua participació dins del termini de presentació d'instàncies. Passat aquest termini no s'acceptarà cap renuncia i aquests quedaran vinculats al resultat del concurs.   
Les destinacions adjudicades són irrenunciables.  
Deu. Cessament i presa de possessió  
En la resolució d'aquest concurs s'indicarà la data de cessament i de presa de possessió.  
Onze. Recursos  
Aquesta resolució i totes les actuacions administratives que siguen dictades en la seua aplicació pel director general del Servei Valencià de Salut podran ser impugnades per les persones interessades, després de la comunicació preceptiva a la Direcció General del Servei Valencià de Salut, mitjançant la interposició d'un recurs contenciós administratiu davant la sala contenciosa administrativa del Tribunal Superior de Justícia de la Comunitat valenciana en el termini de dos mesos des de l'endemà de la publicació de l'actuació recorreguda (article 110.3 de la Llei 30/1992, de Règim Jurídic i del Procediment Administratiu Comú i 58.1 de la Llei de la Jurisdicció Contenciosa Administrativa).   
Contra les resolucions i actuacions dictades pel tribunal que ha de jutjar el concurs, cap recurs ordinari en el termini d'un mes, davant el director per a la Gestió de Personal, fent ús de l'Ordre de 22 de març de 1994, de la Conselleria de Sanitat i Consum (articles 107 i 114 de la Llei de Règim Jurídic de les Administracions Públiques i del procediment Administratiu Comú).  
Sense perjudici que s'utilitze qualsevol altre recurs que per al seu dret estime convenient.  
València, 1 de juliol de 1994.- El director general del Servei Valencià de Salut: Manuel Peris Monfort.